Diari Oficial de la Generalitat Valenciana


Sumari del DOGV 6301, del 01-07-2010 (2010/7392)

RESOLUCIÓ de 22 de juny de 2010, del conseller d'Educació, sobre delegació de competències en determinats òrgans de la Conselleria d'Educació.
----------------------------------------------------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7392


Data del document
:   22-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Conselleria Educació
    * delegació de poders
    * política educativa
    * competència administrativa

RESOLUCIÓ de 22 de juny de 2010, del conseller d'Educació, sobre delegació de competències en determinats òrgans de la Conselleria d'Educació. [2010/7392]  
Raons d'oportunitat aconsellen realitzar determinades delegacions de competències en els òrgans superiors i directius i en els directors territorials del departament, a fi i efecte d'aconseguir la màxima agilitat i eficàcia en la gestió dels assumptes la competència dels quals té assignada esta conselleria.  
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i fent ús de les facultats que em conferix l'article 63 de la Llei 5/1983, de 30 de desembre, de la Generalitat, del Consell, resolc:  
Primer  
Delegar en les persones titulars de les secretaries autonòmiques, subsecretaria i direccions generals, dins del seu respectiu àmbit funcional:  
1. L'exercici de les facultats en matèria de contractació administrativa dels contractes menors, que corresponguen a crèdits consignats en el capítol II dels pressupostos d'esta conselleria.  
2. La retenció de crèdit, l'autorització del gasto, la disposició del crèdit, el reconeixement de l'obligació i la proposta de pagament, relatius als contractes menors a què es referix l'anterior apartat 1.  
Segon  
Delegar en la persona titular de la Secretaria Autonòmica d'Educació les competències relatives a:  
1. La resolució de modificació de l'autorització de centres docents privats no universitaris i dels centres docents públics no universitaris de titularitat diferent de la Generalitat, en les circumstàncies enumerades en l'article 13.1 i en la disposició final primera del Reial Decret 332/1992, de 3 d'abril, pel qual es regulen les autoritzacions dels centres docents privats no universitaris, per a impartir ensenyances de règim general.   
2. La resolució d'implantació i/o supressió d'ensenyances en centres educatius públics.  
3. La resolució per la qual s'assigna o modifica la denominació específica dels centres educatius públics.  
4. La resolució d'inici de les activitats i/o funcionament dels centres educatius públics de secundària.  
5. L'autorització als funcionaris docents que presten servicis en centres educatius de titularitat de la Generalitat per a efectuar viatges a l'estranger.  
Tercer  
Delegar en la persona titular de la Subsecretaria de la Conselleria d'Educació les competències relatives a:  
1. La facultat de resoldre els recursos d'alçada que s'interposen contra els actes i resolucions de les persones titulars de les secretaries autonòmiques del departament.  
2. La resolució de les reclamacions prèvies a la via judicial civil i laboral relatives a l'àmbit funcional d'esta conselleria.  
3. La resolució dels recursos contra les resolucions dels procediments administratius de responsabilitat patrimonial que corresponguen a l'àmbit competencial d'este departament.  
4. L'atorgament de l'autorització per a iniciar accions processals en nom de la Generalitat i que corresponguen a l'àmbit competencial d'este departament.  
5. La competència per a imposar als funcionaris docents les sancions dels apartats b) i c) de l'article 14 del Reial Decret 33/1986, de 10 de gener, pel qual s'aprova el Reglament de Règim Disciplinari dels Funcionaris de l'administració de l'Estat.  
Quart   
Es deleguen indistintament en la persona titular de la Subsecretaria i en la persona titular de la Direcció General de Règim Econòmic, de la Conselleria d'Educació:  
1. L'exercici de les facultats en matèria de contractació administrativa, dins dels límits legals i pressupostaris, sense perjuí de les que en esta resolució o en altres disposicions vigents estiguen delegades o desconcentrades en altres òrgans del departament.  
2. Les facultats en matèria de contractació de dret privat, així com els actes de retenció de crèdit, autorització del gasto, reconeixement de l'obligació i proposta de pagament relatius a esta contractació.  
3. Els actes de retenció de crèdit, autorització del gasto, disposició del crèdit, reconeixement de l'obligació i proposta de pagament, dins dels límits legals i pressupostaris de tots els capítols pressupostaris, sense perjuí d'aquells que estiguen delegats o desconcentrats en altres òrgans.  
4. L'adopció d'acords sobre transferències i habilitacions de crèdits a què es referix l'article 36 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
5. Les facultats quant a resolucions, actes i documents comptables en matèria de reconeixement i liquidació d'interessos de demora.  
6. L'autorització de les propostes de documents comptables pressupostaris i extrapressupostaris derivats de l'execució del pressupost d'ingressos.  
7. La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.  
Quint  
Es deleguen en la persona titular de la Direcció General de Règim Econòmic d'esta Conselleria les competències relatives a:  
1. La resolució dels procediments administratius de responsabilitat patrimonial, als quals es referix l'article 142 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que corresponguen a l'àmbit competencial d'este departament.  
2. Las resolucions de concessió de subvencions de forma directa, que corresponguen a l'àmbit competencial d'este departament, a què es referixen els articles 22.2 i 28 de la Llei 38/2003, de 17 de novembre, General de Subvencions, i els articles 45 i concordants del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991. No obstant això, s'exceptua de la delegació prevista en este apartat, la concessió d'ajudes i subvencions previstes en l'apartat c) de l'article 45 del text refós de la Llei d'Hisenda Pública de la Generalitat Valenciana.  
Sext  
Es delega en les persones titulars de les direccions territorials d'Educació, dins del seu respectiu àmbit funcional:  
1. La tramitació de gastos del capítol I dels pressupostos d'esta Conselleria, corresponents al personal docent.  
2. L'exercici de les facultats en matèria de contractació administrativa, quan el pressupost no excedisca l'import que estiga establit com a límit màxim dels pagaments per caixa fixa ni, en el cas que este fóra superior, del fixat per als contractes menors, sempre que el gasto corresponga a crèdits consignats en el capítol II dels pressupostos d'esta Conselleria i que el crèdit s'haja assignat prèviament a la respectiva direcció territorial per l'òrgan competent.  
3. La retenció de crèdit, autorització del gasto, disposició del crèdit i proposta de pagament corresponents a què es referixen els apartats 1 i 2 precedents.  
Sèptim  
Es delega en les persones titulars de les direccions territorials d'Educació, dins dels límits legals, pressupostaris i del respectiu àmbit territorial:  
L'exercici de les facultats en matèria de contractació, en relació amb l'adjudicació del servici de bar cafeteria, amb servici de restaurant o sense, servici de fotocopiadores, menjador escolar i tots els servicis necessaris per a un funcionament correcte dels distints centres o dependències pertanyents a esta Conselleria.  
Octau  
Es delega en la secretaria dels centres educatius públics autoritzats per a impartir Educació Secundària i Formació Professional, l'expedició del certificat acreditatiu d'haver superat el Nivell Bàsic d'idiomes de règim especial, de conformitat amb l'article 8.2 de l'Orde de 23 de desembre de 2009, de la Conselleria d'Educació, per la qual es regulen les proves homologades per a l'obtenció del certificat de Nivell Bàsic de les llengües alemany, francés, anglés i italià, cursades per l'alumnat d'Educació Secundària i Formació Professional de la Comunitat Valenciana.  
Nové  
1. En cas d'absència, vacant o malaltia dels titulars dels òrgans superiors o directius de la Conselleria, les competències delegades seran exercides segons el que preveu el Reglament Orgànic i Funcional de la Conselleria d'Educació.  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
Deu  
1. La present delegació de competències podrà ser revocada en qualsevol moment per l'òrgan delegatori, de conformitat amb l'article 63.5 de la Llei 5/1983, de 30 de desembre, de la Generalitat, del Consell.  
2. La delegació de competències que s'efectua a través de la present resolució s'entén sense perjuí que en qualsevol moment el titular de la Conselleria d'Educació puga avocar el coneixement i resolució de tots els assumptes que crega oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Onze  
Sempre que es faça ús d'esta delegació d'atribucions, caldrà fer-ho constar expressament en la resolució o acte que s'adopte, i es consideraran dictats per l'òrgan delegatori, sense que siga possible la delegació de competències delegades.  
Dotze  
Les propostes de contractació i dels actes de contingut econòmic que es deleguen podran ser formulades pels caps de les unitats administratives gestores dels respectius expedients.  
Tretze  
Queda sense efecte l'Orde de 31 de gener de 2008 (DOCV núm. 5702 de 13.02.2008), del conseller d'Educació, per la qual es deleguen determinades atribucions en els òrgans superiors i directius i en els directors territorials del departament; l'Orde de 4 de novembre de 1997, del conseller de Cultura, Educació i Ciència, per la qual es deleguen determinades facultats en el director general de Règim Econòmic (DOCV núm. 3126, de 20.11.1997); i la Resolució de 9 de febrer de 2010 (DOCV núm. 6205, de 12.02.2010), del conseller d'Educació, sobre delegació de competències.  
Catorze  
La present resolució de delegació de competències tindrà efectes a partir de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
València, 22 de juny de 2010.- El conseller d'Educació: Alejandro Font de Mora Turón.